
TLAČOVÁ SPRÁVA

Bohdan Hostiňák: Juvenílie
	
Kurátor: Juraj Mojžiš

[bookmark: _GoBack]Vernisáž: 29. novembra 2017 o 18.00 hod.
Výstava potrvá do 19. januára 2018

White & Weiss Gallery, Grösslingová 50, Bratislava
Utorok – piatok, 13.00 – 18.00, zatvorené počas štátnych sviatkov


(Perex) Galéria White & Weiss otvára 29. novembra výstavu jedného z najvýznamnejších súčasných maliarov Bohdana Hostiňáka (1968). Na výstave budú prezentované diela vytvorené od roku 1983 do príchodu na Vysokú školu výtvarných umení v Bratislave. Výstava potrvá do 19. januára 2018.

Galéria White & Weiss predstavuje na najnovšej výstave tvorbu jedného z najvýznamnejších súčasných maliarov Bohdana Hostiňáka. Na výstave budú prezentované diela vytvorené od roku 1983 do príchodu na Vysokú školu výtvarných umení v Bratislave, presnejšie na Katedru maľby do Otvoreného ateliéru Rudolfa Sikoru v roku 1991. V tom čase vytvoril vyše päťsto výtvarných diel, unikátny počet, ktorý vznikol ešte pred štúdiom na vysokej škole. 

Hostiňák ťažil z príkreho kontrastu realisticky stvárňovaných častí s groteskne zdeformovanými anatomickými formami. Fantazijné tvory splieta do čried démonických hlavonožcov, ktorí obývajú pusté kraje iracionálna. Maliar sa sústredil na vytváranie obrazu chaosu pred stvorením. Zobrazuje deštrukciu ľudských situácií a príbehov človečej opustenosti. Rozklad pokrútených, zvíjajúcich sa aktérov, porazených alebo groteskných víťazov. V jeho maliarskych príbehoch ponúka čosi nevysvetliteľné, skarikované a teda zvláštne.

Súčasťou vernisáže je aj krst knihy Bohdan Hostiňák – Juvenílie, ktorú vydala galéria White & Weiss v spolupráci s vydavateľstvom Slovart. Výpravná publikácia obsahuje dvesto reprodukcií. Autorom textu je kurátor a teoretik Juraj Mojžiš. Vydanie knihy podporil z verejných zdrojov Fond pre umenie.


Bohdan Hostiňák sa narodil v roku 1968 vo Svidníku. Študoval na VŠVU pod vedením Rudolfa Síkoru. Je výraznou maliarskou osobnosťou strednej generácie na Slovensku. Pre Hostiňáka je typické zanietenie pre maľbu a kresbu, ktoré kontinuálne spracováva do tematických celkov. Žije a tvorí v Bratislave.
Popisky k priloženým dielam:
Drakobijca 1987, 70×80 cm, olej na plátne
Akt 1988, 22×14 cm, olej na dreve
Krajina 1989, 40×28 cm, tempera na papieri




Kontakt
gallery@whiteweiss.com
Zuzana Weissová, White & Weiss Gallery
0903 562 174

